Blade II

***Blade II*** er en amerikansk film fra 2002 regissert av Guillermo del Toro etter et manus av David S. Goyer. Filmen er en oppfølger til *[[Blade (film)|Blade]]* fra 1998.

## Handling
I Praha leter Blade etter sin mentor Abraham Whistler, som ble antatt død etter å tidligere ha blitt angrepet av Deacon Frost. Men i stedet ble han forvandlet til en vampyr av en av hans fangevoktere, Rush, og deretter holdt fanget i to år. Blade redder Whistler, og kurerer ham. Whistler møter snart Scud, Blades unge, begavede nye tekniker. En pandemi begynner å gjøre vampyrer til «Reapers» som er primære, mutante skapninger med enorm tørst etter blod. Deres bitt er ekstremt smittsomme. For å bekjempe Reapers, sender vampyr-overherren Eli Damaskinos sin pålitelige tjener Asad, og datteren hans Nyssa, for å inngå våpenhvile med Blade - som motvillig går med på å alliere seg med vampyrene.

Han slår seg sammen med Bloodpack, en elite-gruppe av vampyrer som opprinnelig ble samlet for å drepe Blade. Gruppen består av Asad, Nyssa, Reinhardt, Chupa, Snowman, Priest, Verlaine, og kjæresten hennes Lighthammer. Ved en nattklubb møter de Reapers, og oppdager at de er immune mot de fleste svakheter som andre vampyrer ikke tåler. Reapers-lederen, Jared Nomak, ankommer og tar Nyssa som gissel. Han prøver å rekruttere Blade til sin sak, og henviser til deres gjensidige hat mot vampyrer. Whistler oppdager en gruppe Reapers som holder til i en kloakk under nattklubben. Nyssa dissekerer en død Reaper, men oppdager at hjertet deres er innkapslet i slitesterkt bein. Scud og Whistler lager nye UV-våpen, og en bombe som de håper er kraftig nok til å ta ut hele Reapers-basen.

Men Lighthammer forvandler seg til en Reaper, og dreper Snowman. Blade redder Nyssa og detonerer UV-bomben, som dreper alle Reapers bortsett fra Nomak. Nyssa og Reinhardt unngår eksplosjonen, men Nyssa blir alvorlig skadet - frem til Blade lar henne drikke blodet hans for å overleve. Men Damaskinos og hans styrker forråder og fanger Blade, Whistler og Scud. Det blir avslørt at Reapers eksisterer som et resultat av at Damaskinos forsøkte å konstruere en sterkere rase vampyrer. Nomak, den første Reaper, er hans egen sønn, som Damaskinos anser som en fiasko på grunn av hans svakhet for sollys. Damaskinos planlegger å å få tak i Blades blod, for å utvikle en immunitet mot sollys og dermed skape en ny og helt uovervinnelig rase av vampyrer.

## Skuespillere
* Wesley Snipes som Eric Brooks / Blade: En halv-vampyrer som jager på vampyrer.
* Kris Kristofferson som Abraham Whistler: Blades menneskelige mentor.
* Ron Perlman som Dieter Reinhardt.
* Leonor Varela som Nyssa Damaskinos: En vampyr som er datteren til Damaskinos.
* Norman Reedus som Joshua Fromeyer / Scud: En våpenmaker som hjelper Blade
* Thomas Kretschmann som Eli Damaskinos: En eldgammel vampyr som er besatt av å skape en overlegen rase av vampyrer.
* Luke Goss som Jared Nomak: Den første som ble smittet med Reaper-viruset
* Matt Schulze som Chupa: Medlem av Bloodpack som misliker Whistler
* Danny John-Jules som Asad: Medlem av Bloodpack
* Donnie Yen som Snowman: Er stum og medlem av Bloodpack
* Karel Roden som Karel Kounen: En advokat som arbeider for Damaskinos
* Marit Velle Kile som Verlaine: Medlem av Bloodpack, og Lighthammers elsker
* Daz Crawford som Lighthammer: Medlem av Bloodpack.
* Tony Curran som Priest: Medlem av Bloodpack, med irsk aksent
* Santiago Segura som Rush: En vampyr i Praha

## Referanser


## Eksterne lenker
*